Clarke die wêreld se voorste toetskolwer | Nuus24
Adelaide, Australië – Die Australiese krieketkaptein Michael Clarke is weer die wêreld se voorste toetskolwer ná sy pragvertoning in die tweede toets teen Suid-Afrika.Die 31-jarige Clarke se meesterlike 230 in die eerste kolfbeurt van die toets wat onbeslis geëindig het, was sy vierde dubbele honderdtal van die jaar. Clarke het ook die eerste kolwer in toetsgeskiedenis geword om vier dubbele honderdtalle in 'n kalenderjaar aan te teken.Op die nuutste ranglys van die Internasionale Krieketraad (IKR) wat laat Maandag vrygestel is, het Clarke die Sri Lankaanse kolwer Kumar Sangakkara en die Suid-Afrikaners Hashim Amla en Jacques Kallis uitgestof vir die eerste posisie.Dit is die derde keer wat Clarke bo-aan die ranglys is.Suid-Afrika se Dale Steyn is steeds die wêreld se voorste toetskolwer, gevolg deur Pakistan se Saeed Ajmal en die Suid-Afrikaner Vernon Philander. Philander het die tweede toets weens 'n besering misgeloop.Die onbesliste toets in Adelaide beteken Australië moet die laaste toets in Perth wen om Suid-Afrika as die wêreld se voorste toetsspan te onttroon. Die laaste toets begin Vrydag.– Volg Nuus24Sport op Twitter
Lees meer oor: dale steyn | hashim amla | michael clarke | jacques kallis | australië krieket | proteas VOLGENDE OP NUUS24X